OzLabs/hebrew-wiki-articles huggingface dataset:
קתדרלת אנז'ה

קתדרלת אנז'ה (בצרפתית: cathédrale Saint-Maurice d'Angers) היא כנסייה הממוקמת בעיר אנז'ה, צרפת. זוהי כנסייה קתולית המוקדשת לסנט מוריס ומשמשת כמקום מושבם של הבישופים של אנז'ה. הקתדרלה נבנתה בין המאה ה-11 למאה ה-16 וידועה בסגנון האדריכלי המיוחד שלה, המשלב בין אדריכלות רומנסקית ואדריכלות גותית. בקתדרלה אוסף נרחב של חלונות ויטראז', הכולל גם את חלון הטרנספט של סנט ג'וליאן. חלון זה נחשב ליצירת מופת של עבודות זכוכית צרפתיות במאה ה-13.

== הקתדרלה הראשונה ==
הקתדרלה הקדומה באתר הוקדשה למריה הבתולה, אך בשנת 396 מרטין הקדוש (Saint Martin), הארכיבישוף, הוסיף להקדשה את הקדוש המצרי התבאני מוריס הקדוש (Saint Maurice). במאה ה-7, החלה הקדשה נוספת לסנט מאוריליוס (Saint Maurilius), הבישוף של אנז'ה במאה ה-4 ובשנת 873 הועברה גופתו לקתדרלה. במשך 200 שנים, הקדושים מאוריליוס ומוריס הוזכרו כפטרונים של הקתדרלה אך עם הזמן הפך מוריס הקדוש לפטרון העיקרי.

== הקתדרלה הרומנסקית עד הבארוק ==
בתחילת המאה ה-11, הוברט דה ונדום (Hubert de Vendôme), הבישוף של אנז'ה בשנים 1010–1047, החליט לבנות קתדרלה חדשה בסגנון רומנסקי אשר תחליף את הכנסייה הקיימת. הכנסייה החדשה נחנכה ב-16 באוגוסט בשנת 1025. בשנת 1032 היא נהרסה בשריפה. ג'אופרוי דה טור (Geoffroy de Tours), הבישוף של אנז'ה בשנים 1081 - 1093, הורה לשחזר את הקתדרלה, המזבח החדש נחנך בשנת 1096. באמצע המאה ה-12 עברה הקתדרלה שדרוג נוסף. על גבי הקירות התחתונים הרומנסקיים של הקתדרלה נבנו קירות וקמרונות חדשים בווריאציה של אנג'ווין של האדריכלות הגותית.
במאה ה-17 עברה הכנסייה בנייה מחודשת נוספת, קתדרלת אנז'ה הייתה מהראשונות בצרפת שתכננה מחדש את פנים השטחים שלה בהתאם להנחיות מועצת טרנט, כדי להפוך את פנים הכנסייה לדקורטיבי יותר עבור מתפללים רגילים, ולהסיר את המחסומים בין הכמורה לקהילה.

== רנסאנס ותוספות מאוחרות יותר ==
במאה ה-16 בנה האדריכל ז'אן דלספין (Jean Delespine) בסיס חדש לשני המגדלים. חלקו התחתון, בסגנון הרנסאנס החדש, היה מכוסה בפסלים המסמלים את מוריס הקדוש ושבעת חבריו האבירים ואת מות הקדושים שלהם. בנוסף הוענק למגדל המרכזי כתר משושה בסגנון רנסאנס. בשנת 1523 הושלם צריח רנסאנס נוסף אשר נבנה על גבי המגדל הדרומי, רוב הפסלים המקוריים הוחלפו בהעתקים בשנת 1909.

==קישורים חיצוניים==

* 

קטגוריה:צרפת: קתדרלות בסגנון גותי
קטגוריה:אנז'ה
Thought About That

Thought About That (בעברית: לחשוב על זה) הוא סינגל שהוקלט על ידי הזמרת הישראלית נועה קירל. את השיר הוציאה לאור ב-12 בינואר 2022 תחת הוצאת חברת התקליטים אטלנטיק רקורדס.

== רקע וקידום ==
בחודש יוני 2020 הוכרז כי קירל חתמה בחברת התקליטים האמריקאית אטלנטיק רקורדס על חוזה הקלטות.<ref></ref> קירל הוציאה תחת החברה את הסינגלים "Please Don't Suck" בחודש יולי 2021 ו"Bad Little Thing" בחודש אוקטובר של אותה השנה.

קירל הקליטה את השיר באולפני וודשד שבעיר מאליבו בקליפורניה.<ref name=":0" />

ב-5 בינואר 2022 פרסמה קירל טיזר לקליפ החדש ברשתות המדיה החברתית שלה ובעמוד היוטיוב שלה.<ref></ref> וביום צאת השיר ערכה מסיבת עיתונאים לצד סמנכ"ל השיווק של חברת סמסונג ישראל, רונן סלם.<ref></ref>

== הרכב ==

השיר נכתב על ידי קייסי סמית', ג'קלין מיסקניק, ג'יימס אברהרט, ג'ייסון האס, מירנדה גלורי, נתניה ללווני, ניצן קייקוב, נועה קירל וזאק סקלטון. מילות השיר עוסקות בהעצמה נשית לאחר פרידה וכאב לב.

קירל סיפרה כי השיר הוא הרכב של שני שירים שונים, כשמאחד לקוחים הבתים ואילו מהשני לקוח הפזמון.<ref></ref>

== וידאו קליפ ==
את הקליפ ביים רומן (רומס) בוצ'אצקי. הקליפ הופק בחסות חברת סמסונג ישראל, שכבר שיתפה פעולה עם קירל גם בקליפים לשירים "חצוף" ו"אמבולנס".<ref></ref>

הקליפ צולם בחולון.<ref name=":0"></ref> מאז צאתו צבר השיר כ-37 מיליון צפיות, והוא הקליפ הרביעי הנצפה ביותר של קירל בפלטפורמה.

== ביצועים מסחריים ==
בשבוע השני לצאתו הגיע השיר למקום השלישי בדירוג תחנות הרדיו הישראליות עם כ-97 השמעות, כשמעליו נמצאים השירים "אחד למיליון" של ליאור נרקיס ונרקיס ו"לך לישון" של אנה זק. בשבוע שלאחר מכן ירד למקום הרביעי, אך מספר השמעותיו עלה ל-168 השמעות. בדירוג יוטיוב ישראל הגיע השיר למקום הרביעי עם כ-591,000 השמעות, לאחר שזינק מהמקום ה-14 מהשבוע שלפני.

== ביקורות ==
דודי פטימר מעיתון מעריב סקר את השיר וציין כי הוא שיר פופ מעולה וקליט המחמיא ליכולות הווקאליות של קירל, אך עם זאת צפה כי הוא אינו הולך להיות השיר שיפרוץ לקירל את הדרך לתודעה הבינלאומית: .<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נועה קירל
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי נועה קירל
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת אטלנטיק רקורדס
All My Love

"All My Love" הוא סינגל על ידי המפיק המוזיקלי הצרפתי, ווטרמט , הזמרת הבריטית, בקי היל, והמפיק המוזיקלי האנגלי-גרמני, טאי ג'ייסון , שיצא, על ידי פולידור רקורדס וספינינג רקורדס, ב-13 באוגוסט 2015. השיר נכתב על ידי ווטרמט, בקי היל, קרן פול, טאי ג'ייסון ומארק ראלף, והופק על ידי ווטרמט, בקי היל וטאי ג'ייסון.

== מיקומי שיא ==

== היסטוריית יציאות לאור ==
{| class="wikitable plainrowheaders"
! אזור
! תאריך
! פורמט
! חברת תקליטים
! הערות
|-
! scope="row" | הממלכה המאוחדת
| 13 באוגוסט 2015
| הורדה דיגיטלית
| פולידור רקורדס, ספינינג רקורדס
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי מארק ראלף
קטגוריה:שירים שהופקו על ידי מארק ראלף
קטגוריה:שירי מוזיקת האוס
צ'יינהטאון (שיקגו)

צ'יינהטאון (באנגלית: Chinatown, בסינית: 紐約華埠) היא שכונה הממוקמת בחלק הדרומי של העיר שיקגו שבארצות הברית. השכונה מאופיינת באוכלוסייה של מהגרים מסין המתגוררים בה, ובאופי התרבותי הסיני שלה, ומכונה "צ'יינטאון" – "העיר הסינית". למעלה משליש מהאוכלוסייה הסינית של העיר שיקגו מתגוררת במובלעת האתנית הזו, מה שהופך אותה לאחד מהאזורים עם הריכוז הגדול ביותר של סינים בארצות הברית.

פסטיבל ראש השנה הסיני הוא אירוע מתוייר במיוחד מדי שנה בחלק הצ'יינהטאון.

== מפת אזור צ'יינהטאון ==
ימין

==קישורים חיצוניים==

קטגוריה:שיקגו
קטגוריה:יישובים שהוקמו ב-1912
שוק קח-תן

בגדים בשוק
שוק קח-תן הוא שוק המבוסס על שיטת המסחר המכונה סחר חליפין. בשונה משוק רגיל שבו קונים מוצרים בכסף, לשוק מביאים פריטים שבהם אין שימוש ומחליפים אותם בפריטים אחרים.

== היסטוריה ==
סחר חליפין הייתה שיטת המסחר הרווחת בקרב הערים, הכפרים והקהילות השונות בעת העתיקה. איכרים וסוחרים רבים החליפו בניהם יבולים, צאן, בקר, מוצרי חלב, בדים ועוד. מאז, סוג המסחר הוחלף בכסף, מטבעות, שטרות, מזומן ואף כרטיסי אשראי ושוקי סחר החליפין הפסיקו במלאכתם.

עם תחילת העשור השני של המאה ה-21, שוקי סחר חליפין החלו לחזור לאופנה כרעיון ליצירת אלטרנטיבה סביבתית כלכלית וחברתית לאנשים ולקהילות שונות בארץ, בשם המכונה שוק קח-תן.

== התנהלות השוק==
שוקי קח-תן בדרך כלל מוקמים על ידי אנשי הקהילה למען הפחתת הוצאת כספים רבים על ביגוד, מוצרים חדשים ויקרים, תכשיטים, מוצרי בית ועוד, מכיסם של משפחות ואנשים.

במקום זאת, אם בידי אדם מוצרים שאין לו שימוש בהם, יוכל להביאם לשוק ולהציע לסוחרים האחרים אותו בתמורה למוצריהם, כך שכל אחד יוכל למצוא שימוש במוצרים ושום מוצר לא ייזרק ויתבזבז. הפתגם הרווח באותם שווקים הוא: "זבל של אדם אחד הוא אוצר לאדם אחר" - מוצר שאין בו שימוש לאחד עשוי להיות שימושי מאוד לאחר.

==יתרונות==

למנהג יש יתרנות רבים, אם זה בפן הכלכלי - משפחות מעוטות יכולת שאין באמצעותם לרכוש מוצרי יד ראשונה, יוכלו לחסוך את ההוצאות ולמצוא מוצרים איכותיים לרוב בשווקים, ולתת בתמורה מוצרים שמשפחה אחרת עשויה למצוא בהם שימוש.

בפן החברתי - אחת ממטרות השוק היא לאפשר מקום מפגש לאנשים שונים מהקהילה ולהיווצרות של קשרים המפגישים בין העולמות השונים לעיתים של אותם אנשים, ובפן הסביבתי - מחזור של מוצרים איכותיים לרוב, הוא הגורם המרכזי לשמירה על הסביבה מזיהום מייצור טקסטיל, כלי בית, תכשיטים ועוד. מוצרים הנקנים עוברים לקונה אחר ולא מושלכים לאשפה.

==מקומות השווקים==
כיום ניתן למצוא שוקי קח תן במגוון מקומות בארץ כמו ירושלים, נווה צדק, מודיעין, בתי ספר ועוד.

==ראו גם==
* שוק

== קישורים חיצוניים ==
* אפרת וולפסון, [https://www.bayadaim.org.il/2012/10/שוק-קח-תן-איך-ולמה/ שוק קח תן איך ולמה?], בידיים, 6 באוקטובר 2012
* [https://www.garagelady.com/giveandtake מתכננים לארגן שוק קח תן ולא יודעים מאיפה להתחיל?], GarageLady
* [https://www.good-deeds-day.org.il/wp-content/uploads/2016/10/002.pdf הנחיות להקמת שוק תן-קח], יום מעשים טובים 2016
* ענת אסף, , לחיות פשוט, 20 במרץ 2021

קח-תן
צ'יינהטאון (סינגפור)

צ'יינהטאון (באנגלית: Chinatown, בסינית: 牛车水) היא שכונה במחוז אוטראם שבמרכז סינגפור. השכונה מאופיינת באוכלוסייה של מהגרים מסין המתגוררים בה, ובאופי התרבותי הסיני שלה, ומכונה "צ'יינטאון" – "העיר הסינית". השכונה המכילה את ריכוז האוכלוסייה הגדול ביותר בסינגפור של תושבים סינים. השכונה מכילה גם מגוון מסעדות סיניות וחנויות מזון המוכרות מוצרים מסין.

מכיוון שהקבוצה האתנית הגדולה ביותר בסינגפור היא ממוצא סיני, אשר מהווה כ-75% מכלל אוכלוסיית סינגפור, צ'יינהטאון מהווה כיום פחות מובלעת אתנית ממה שהייתה בעבר. עם זאת, לשכונה ערך היסטורי ותרבותי מהותי. חלקים מסוימים בשכונה הוכרזו אתרי מורשת לאומית שמיועדים לשימור על ידי הרשות לשיקום עירוני.

==קישורים חיצוניים==

* 

קטגוריה:סינגפור
Grian (יוטיובר)

צ'ארלס בצ'לור, הידוע יותר בכינויו גריאן (באנגלית Grian; נולד ב-9 באוגוסט 1993) הוא אושיית רשת ויוטיובר אנגלי, המוכר בעיקר מסרטוני מיינקראפט שהוא מעלה לערוץ היוטיוב שלו Grian מאז 2014. נכון לפברואר 2023 לערוץ שלו יש מעל 8 מיליון משתמשים רשומים, סך הכל 711 סרטונים שפורסמו, לסרטון הנצפה ביותר שלו יש מעל 83 מיליון צפיות, ויש לו כ-2,184 מיליון צפיות באופן מצטבר.<ref></ref>

== ראשית חייו ==
צ'ארלס בצ'לור נולד באנגליה. בגיל 7 עבר עם משפחתו ליפן ולאחר כמה שנים – לארצות הברית, שם הוציא תואר בביולוגיה.

== קריירה ==
גריאן עיצב תפאורות לערוץ CraftedMovie, שיצר סרטונים קצרים של מיינקראפט. הפופולריות של הערוץ פחתה וגריאן עזב אותו. גריאן פיתח את פרויקט Wynncraft עם כמה מחבריו הוותיקים מהערוץ.

בשנת 2018 הצטרף ל-Hermitcraft.

גריאן הוא משתתף קבוע בתחרות משחקי מיינקראפט MCC (Minecraft Championship) וניצח כמה פעמים.

=== Hermitcraft ===
Hermitcraft הוא שרת מיינקראפט הישרדותי רב-משתתפים פרטי ולמוזמנים בלבד, המורכב מהשחקנים הטובים בעולם, שנוצר ב-2012 (שרת המיינקראפט ביוטיוב הוותיק ביותר).

מיולי 2018, מהעונה השישית, גריאן משתתף בשרת, מה שחיזק את הפופולריות של השרת ושל הערוץ שלו.

=== Wynncraft ===
גריאן הוא אחד ממנהלי Wynncraft, שרת מיינקראפט פומבי שמבוסס על ז'אנר משחק תפקידים המוני ברשת (MMORPG), שנוצר ב-2011.

השרת מבוסס על משחקי MMORPG ומשתתפים בו 2 מיליון שחקנים, שיא העולם בכמות השחקנים בשרת מיינקראפט MMORPG.

== חיים אישיים ==
התחתן בקיץ 2020.

== קישורים חיצוניים ==

* [https://www.thefamouspeople.com/profiles/grian-42878.php Grian - Bio, Facts, Family Life of English YouTuber] באתר TheFamousPeople

==הערות שוליים==

קטגוריה:יוטיוברים בריטים
קטגוריה:בריטים שנולדו ב-1993
איברהימה קונה

איברהימה קונה (בצרפתית: Ibrahima Koné; נולד ב-16 ביוני 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אלמריה מהלה ליגה ובנבחרת מאלי.

== קריירת מועדונים ==
קונה גדל במחלקת הנוער של CO במקו. ב-9 בפברואר 2018 חתם בהוגסונד מליגת העל הנורווגית. ב-14 בינואר 2020 הושאל למשך חצי עונה לאדנה דמירספור מהליגה הטורקית השנייה.

ב-10 בינואר 2021 חתם קונה על חוזה לשלוש עונות בסרפסבורג 08 מליגת העל הנורווגית.

ב-31 בינואר 2022 חתם לארבע וחצי שנים בלוריאן מליגת העל הצרפתית.<ref></ref>

ב-16 באוגוסט 2023 חתם קונה על חוזה ל-5 שנים באלמריה מהלה ליגה.<ref></ref>

== קריירה בינלאומית ==
ב-22 ביולי 2017 ערך קונה את הופעת הבכורה שלו בנבחרת מאלי, בניצחון 0–4 על נבחרת גמביה במסגרת מוקדמות אליפות האומות האפריקאיות 2018. הוא הבקיע שלושער במשחק זה.

הוא נכלל בסגל נבחרת מאלי לקראת טורניר גביע אפריקה לאומות 2021.

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני אדנה דמירספור
קטגוריה:כדורגלני סרפסבורג 08
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:כדורגלני לוריאן
קטגוריה:כדורגלני אלמריה
קטגוריה:מאלים שנולדו ב-1999
גנון בעל כתר

גנון בעל כתר (שם מדעי: Cercopithecus pogonias) הוא מין של פרימט מהסוג גנון החי באפריקה המשוונית.

== מאפיינים ==
אורך הראש והגוף של הגנון 44 עד 54 סנטימטרים בתוספת הזנב שאורכו 73 עד 81 סנטימטרים. משקלו של הזכר הוא עד 4.3 קילוגרמים ואילו הנקבה שוקלת עד 2.9 קילוגרמים. הפרווה בצבע חום עד אפור וסביב הראש והרגליים יש פסים בצבע שחור. הגנון חי ביערות הגשם ויערות ביצה של אפריקה המשוונית במדינות הרפובליקה הדמוקרטית של קונגו, הרפובליקה של קונגו, גבון, הרפובליקה המרכז-אפריקאית, קמרון, גינאה המשוונית כולל האי ביוקו וניגריה. הגנון חי בקבוצות הכוללות זכר יחיד, מספר נקבות והצאצאים שלהן. עונת הרבייה היא בכול השנה ובסיומה נולד צאצא יחיד לאחר חמישה חודשי היריון. הגנון חי בקבוצות עם קופים אחרים כמו קופי קולובוס וגנונים ממינים אחרים כמו גנון לבן-אף גדול (Cercopithecus nictitans) וגנון לבן שפה (Cercopithecus cephus). הטורפים של הגנון הם עיט כתר, פיתון סלעים אפריקני, חתול זהוב אפריקני, שימפנזות ונמרים. הגנון ניזון בעיקר מפירות ואגוזים כמו אגוזי דקל השמן אך גם מעלים, תולעים וחרקים. הגנון נמצא על פי הרשימה האדומה של IUCN במצב השימור קרוב לסיכון עקב ציד ובירוא יערות.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד טרנר בנט
קטגוריה:גנונים
קטגוריה:יונקים ביערות הגשם האפריקאים
קטגוריה:הרפובליקה הדמוקרטית של קונגו: יונקים
לפנים (אלבום)

לפנים (נכתב באותיות מרווחות "ל פ נ י ם") הוא אלבום האולפן השלישי של הראפר והזמר הישראלי עטר מיינר. האלבום יצא לאור ב-28 באוגוסט 2022, על ידי חברת התקליטים יהלום בהפקתו של מיינר.
== הפקה ==
עטר מיינר כתב, הלחין והפיק את כל שירי האלבום בנוסף לביצוע. באלבום מתארחים שיר דוד גדסי, מעיין ליניק, עדן דרסו, טדי נגוסה, נרקיס, אסקר, מישל שמעונוב, נופר סלמאן וצוקוש.

ב-20 בדצמבר 2021, לאחר סיבוב הופעות בן שנה עבור האלבום "לילה טוב", מיינר הודיע על לקיחת פסק זמן מהופעות עבור יצירת אלבומו השלישי. ב-3 בינואר 2022, הוא פרסם בסטורי ברשת החברתית "Instagram" את פרטי האלבום העתידי. כמה חודשים אחר כך, ב-10 באפריל, הוא הודיע כי האלבום ייצא לאור בא' באלול ה'תשפ"ב, ה-28 באוגוסט 2022.

== רשימת השירים ==

== קישורים חיצוניים ==

== הערות שוליים ==

קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי חברת תקליטי יהלום
You Never Miss a Real Good Thing (Till He Says Goodbye)

(בעברית: את אף פעם לא מפספסת דבר טוב אמיתי (עד שהוא אומר שלום)) הוא שיר שהוקלט על ידי הזמרת האמריקאית קריסטל גייל.<ref name=":0"></ref> השיר יצא לאור ב-11 באוקטובר 1976, על ידי חברת התקליטים יונייטד ארטיסטס, כסינגל המוביל מתוך האלבום, Crystal.<ref name=":0" />

השיר הגיע למקום הראשון במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי בוב מק'דיל והופק על ידי אלן ריינולדס.<ref name=":0" /> "" היה השיר השני של גייל שהגיע למקום הראשון במצעד שירי הקאנטרי.<ref name=":1" /> הסינגל שהה במקום הראשון במשך שבוע אחד ושהה 12 שבועות במצעד שירי הקאנטרי.<ref name=":1" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-450,000 השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-15 בספטמבר 2017 והוא מעין הופעה של קריסטל גייל שצולמה בשחור-לבן.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|11 באוקטובר 1976
|תקליט 7 אינץ' • תקליט 12 אינץ'
|יונייטד ארטיסטס
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1976
קטגוריה:סינגלים מ-1976
קטגוריה:שירי קריסטל גייל
קטגוריה:שירים באנגלית
קטגוריה:שירים על פרידה
איבאן רוטקאי

איבאן רוטקאי<ref>egyes források Ruttkay vezetéknévvel jegyzik</ref> (במקור רוּס; בהונגרית: Ruttkai Iván; בודפשט, 19 בדצמבר 1922 – סטוקהולם, 30 ביוני 2013)<ref></ref> היה גרפיקאי, שחקן, ספורטאי יהודי-הונגרי, אחיהם של השחקנים אווה רוטקאי ואוטו רוטקאי. הוא חי בשוודיה בעשורים האחרונים לחייו.

הנתונים על תאריך הלידה שלו (19 בדצמבר 1922) וגם הנתונים המוזכרים בידיעה על מותו (כלומר שנפטר בגיל 87 ב-30.6.13) סותרים לפעמים. יתר על כן, בשנת 2006, אנשים רבים היו מבולבלים כאשר אדם בשם זהה מת<ref></ref> ולכן מקורות רבים מתארכים בטעות את 19 ביוני 2006 כמותו.

== קריירת המשחק שלו ==
גם הוא כאחותו ואחיו למד את יסודות המשחק בתיאטרון הילדים של הדוד לאקנר. מאוחר יותר הופיע בכמה תיאטראות בבודפשט.

=== תפקידיו בקולנוע ===
* החייזר המסתורי (1937)
* מילת הלב (1937)
* מקל רוז ווד (1940)
* היום, אתמול, מחר (1941)
* מלאך ביד שמאל (1941)
* סיפור של 12 תוצאות (1956)

=== בטלוויזיה ===
* וילה על הלידו (1971) הוא סרט טלוויזיה, סרט פשע בן ארבעה חלקים

== תוצאות כספורטאי ==
רוטקאי היה אלוף הונגריה בהחלקה מהירה על קרח (Speed skating) באולימפיאדת סנט מוריץ (1948) ב-1,500 מטר היה מקום עשירי, ב-5,000 מטר מקום שלוש עשרה, ב-10,000&nbsp;סיים במקום 15 ובמקום שלושים ושבעה ב-500 מטר.<ref name="sports-reference"></ref>

== לקריאה נוספת ==
* [http://nol.hu/kultura/elhunyt_ruttkai_ivan-1397363 חדשות על מותו של MTI]
* [https://web.archive.org/web/20160304210821/http://www.pecsinapilap.hu/cikk/Egy_kalandos_elet__369_magyar_Svedorszagban/2581 הונגרי הרפתקן המתגורר בשוודיה]

== קישורים חיצוניים ==

* [https://artsandculture.google.com/entity/m0464ygl?hl=hu איבאן רוטקאי] ב Google Art&Culture
* [https://prabook.com/web/ruttkai.ivan/2370805 איבאן רוטקאי] ב-PRABOOK
* [https://www.blikk.hu/aktualis/elhunyt-ruttkai-ivan-grafikus-szinesz-sportolo/dl82832 ידיעה על מותו] ב-BLIKK

== הערות שוליים ==

קטגוריה:שחקני קולנוע וטלוויזיה יהודים הונגרים
קטגוריה:הונגריה: אישים בספורט
קטגוריה:ספורטאים אולימפיים יהודים הונגרים
קטגוריה:גרפיקאים ומאיירים יהודים הונגרים
קטגוריה:מהגרים מהונגריה
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:משפחת רוטקאי
קטגוריה:הונגרים שנולדו ב-1922
קטגוריה:הונגרים שנפטרו ב-2013
ג'יימס מקארתור

ג'יימס גורדון מקארתור (James Gordon MacArthur; 8 בדצמבר 1937 – 28 באוקטובר 2010) היה שחקן קולנוע וטלוויזיה אמריקאי שהתפרסם בעיקר בתפקיד "דאנו" בסדרה הוואי חמש-אפס.

==קורות חיים==
מקארתור היה בנם המאומץ של המחזאי צ'ארלס מקארתור ואשתו השחקנית הלן הייז. להם הייתה גם בת ביולוגית מרי, שמתה בגיל 19 מפוליו. הוא גדל באווירה תרבותית וספרותית. הסנדקית שלו הייתה השחקנית ליליאן גיש ובביתם בקרו ג'ון סטיינבק, הארפו מרקס, בן הכט, ג'ון ברימור ועוד.

הופעתו הראשונה הייתה על הבמה עם אחותו מרי.

ב-1955 החל להופיע בקולנוע ובטלוויזיה. הוא הוחתם על ידי וולט דיסני ושיחק שם ב-"האור ביער" (1958), משפחת רובינסון השווייצרית (1960), "חטוף" (1960), "אדם שלישי על ההר" (1959), הרופאים הצעירים (1962) ועוד.

ב-1965 שיחק בסרט יום לפני הכניעה המתאר את הקרב על הבליטה במלחמת העולם השנייה.

הוא הופיע בסרטים בעיקר בתפקידי משנה. בטלוויזיה הופיע בסדרות בוננזה, ספינת האהבה, "אי הפנטזיה", ידיד לעת צרה, "אלקטרז" ועוד.

מקארתור היה נשוי שלוש פעמים והיו לו שני בנים ושתי בנות.

הוא מת בנסיבות טבעיות ב-28 באוקטובר 2010 ב-ג'קסונוויל, פלורידה בגיל 72.

===הוואי 5-0===
מכל הופעותיו הרבות הוא זכור בעיקר בזכות הופעתו בסדרה הוואי חמש-אפס ששודרה בשנים 1968–1980. הוא שיחק בתור דני "דאנו" ויליאמס, סגנו הנאמן של סטיב מקגארט (ג'ק לורד).

המשפט "דאנו, עצור אותם" ("Book 'em, Danno") הפך לאחד המשפטים הזכורים ביותר בהיסטוריה של הטלוויזיה.

==קישורים חיצוניים==

* 

* [http://www.jamesmacarthur.com/ האתר של ג'יימס מקארתור]
* [https://www.youtube.com/watch?v=tP_f5737jVo צילומים של ג'יימס מקארתור מתקופות שונות בחייו], באתר יוטיוב
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:דיסני: אישים
קטגוריה:אגדות דיסני
קטגוריה:שחקני תיאטרון אמריקאים
קטגוריה:אמריקאים שנולדו ב-1937
קטגוריה:אמריקאים שנפטרו ב-2010
המדרגות הטורקיות (סיציליה)

המדרגות הטורקיות (באיטלקית: Scala dei Turchi) הוא צוק סלעי לחוף הים התיכון בקרבת ריאלמונטה שבנפת אגריג'נטו שבדרום סיציליה המוגדר כשמורת טבע. הצוק בנוי מאבן גיר והטבע עיצב אותו בצורת מדרגות. החופים החוליים שלידו זכו לפרסום לאחר ששימשו למחסה לפירטים (בין השאר לפירטים טורקים שנתנו את שמם לאתר). המקום פופולרי בקרב תיירים ורשויות סיציליה פועלים להפיכתו לשמורת טבע ולהכרזתו כאתר מורשת עולמית.

== מבנה האתר ==
מצוק הגיר, שגובהו כ-50 מטר, נוצר ממשקע ימי בעידן הפלאוקן ומתאפיין בצבע לבן בוהק. החשיפה למזג האוויר ולמלח הים גרם לשחיקת הסלע וליצירת שפוע דמוי מדרגות היורד לים. המצוק בולט לים ויוצר בשל כך מפרצים חוליים מוגנים משני צידיו.

== מורשת ==
המפרצים משני צידי המצוק שימשו לאורך ההיסטוריה לעגינת ספינות של פירטים בגלל היותם סגורים ובגלל ההגנה מהרוח שמספק המצוק. כבר בימי הביניים המוקדמים שימשו המפרצים לעגינת ספינות של סרצנים שפעלו ברחבי הים התיכון. החל מהמאה ה-16 שימש המקום לעגינת שודדי ים ברברים, שהגיעו מצפון אפריקה, והתמודדו מול ספינות של הצלבנים. בתקופת האימפריה העות'מאנית שימש המקום לספינות פירטים טורקים שנתנו למקום את שמו.

== שמורת טבע ==
ב-2007 הגישו רשויות העיר הקרובה, ריאלמונטה , בקשה להכרה באתר כאתר מורשת עולמית (בקשה שעדיין לא אושרה).

בפברואר 2020 החליטו רשויות מחוז אגריג'נטו, שהאתר נמצא בתחומה, להלאים את האתר מידי הבעלים המקומיים לאחר הזנחה של שנים שהביאה להרס של האתר עקב עומס תיירים וונדליזם. במסגרת הלאמה זו נסגר האתר כדי לבחון דרכים לאפשר ביקורים במקום. כמו כן מתנהל הליך משפטי מול גורם הטוען שהחוף בבעלותו.

בינואר 2022 אירע מקרה של ונדליזם באתר במהלכו נצבע הצוק בצבע אדום אך נוקה לאחר מספר ימים.

== בתרבות ==
האתר התפרסם בעקבות סדרה של ספרים שכתב הסופר האיטלקי אנדראה קמילרי שבמרכזם דמותו של "המפקח מונטלבנו" . בחלק מספרים אלו התחוללה העלילה באזור המצוק הלבן והסביבה.

הבמאי הסיציליאני ג'וזפה טורנאטורה צילם חלק מסרטיו באתר זה וביניהם הסרטים "מלנה" (בכיכובה של מוניקה בלוצ'י), אהבה במלחמה ואריתימיה (Arritmìa). כמו כן צילם טורנאטורה באתר מספר פרקים של הסדרה על "המפקח מונטלבנו" של אנדראה קמילרי.

== קישורים חיצוניים ==

* [http://www.geositidisicilia.it/02_scala-dei-turchi.html המדרגות הטורקיות], באתר geositidisicilia.it (איטלקית)
* [https://www.lavalledeitempli.it/en/itineraries/agrigento/scala-turchi-turkish-steps/ המדרגות הטורקיות], באתר lavalledeitempli.it (עמק המקדשים)
* [https://web.archive.org/web/20220113093154/https://www.lametayel.co.il/pois/j1w8w המדרגות הטורקיות], באתר "למטייל" (אורכב)

== הערות שוליים ==

קטגוריה:סיציליה: גאוגרפיה
קטגוריה:מצוקים לפי מדינה
האיחוד הפאן-אירופי

האיחוד הפאן-אירופי הבינלאומי, המכונה גם התנועה הפאן-אירופית, היא תנועת איחוד אירופה הוותיקה ביותר. תחילתה עם פרסום המניפסט של הרוזן ריכרד ניקולאוס פון קודנהובה-קלרגי (1923), פאנאירופה (Paneuropa), שהציג את הרעיון של מדינה אירופית מאוחדת. קודנהובה-קלרגי היה הדמות המרכזית ונשיא הארגון עד מותו ב-1972.

הארגון אינו תלוי באף מפלגה פוליטית, אך יש לו ארבעה עקרונות בסיסיים לפיהם הוא מעריך פוליטיקאים, מפלגות ומוסדות: שמרנות ליברלית, נצרות, אחריות חברתית ופרו-אירופיות .

== היסטוריה ==
הארגון נאסר על ידי גרמניה הנאצית ב-1933, והוא נוסד שוב לאחר מלחמת העולם השנייה.<ref></ref> אוטו פון הבסבורג, ראש בית הבסבורג ונסיך הכתר לשעבר של אוסטרו-הונגריה, התחבר לאיחוד הפאן-אירופי בשנות ה-30, נבחר לסגן הנשיא שלו ב-1957 והפך לנשיא הבינלאומי שלו ב-1973, לאחר מותו של קודנהוב. נשיא האיחוד מאז 2004 הוא אלן טרנואר, לשעבר חבר הפרלמנט הצרפתי והפרלמנט האירופי ומנהל האיחוד הצרפתי של פאן-אירופה. אוטו הבסבורג הפך לנשיא הכבוד הבינלאומי של האיחוד הפאן-אירופי הבינלאומי ב-2004. סגנית הנשיא שלו היא וולבורגה הבסבורג דאגלס, חברת הפרלמנט השוודי.

לאיחוד סניפים במדינות רבות באירופה, כאשר המזכירות הכללית ממוקמת במינכן, גרמניה. בצרפת, האיחוד הפאן-אירופי נוסד על ידי הנשיא ז'ורז' פומפידו מאוחר יותר, ולאחר מכן שר הקבינט לואי טרנואר, בתמיכתו של שארל דה גול.
מעבר הגבול האוסטרי-הונגרי בו התקיים [[הפיקניק הפאן-אירופי ב-1989]]
וינסטון צ'רצ'יל שיבח את פועלה של התנועה למען אירופה מאוחדת לפני המלחמה בנאומו בציריך ב-1946.<ref>Michael Gehler; Wolfram Kaiser, Helmut Wohnout: Christdemokratie in Europa im 20. Jahrhundert: Christian democracy in 20th century Europe. Böhlau Verlag Wien, 2001, , Seiten&nbsp;595.</ref><ref>Trevor C. Salmon; William Nicoll: Building European Union: a documentary history and analysis. Manchester University Press, 1997, , Seite&nbsp;26.</ref>

בשנת 1947, הקבוצה שהוקמה סביב דאנקן סנדיס, וינסטון צ'רצ'יל, אדווארד בנש ואחרים התפצלה לתנועה אירופית שהתנגדה לימין הנוצרי של האיחוד.

האיחוד הפאן-אירופי, המבוסס על ערכים ליברליים, נחשב לאנטי-קומוניסטי נחרץ מראשיתו ובמיוחד במהלך המלחמה הקרה. מסיבה זו, הארגון זכה לגנאי רב על ידי המשטרים הקומוניסטיים של הגוש המזרחי. הארגון התפרסם בזכות תפקידו בארגון הפיקניק הפאן-אירופי, אירוע חשוב במהלך סתיו העמים.

== חברים ==
האיחוד הפאן-אירופי הוא אחד הארגונים הגדולים באירופה, ונכון לאפריל 2023 יש לו ארגונים חברים ב-31 מדינות:

== נשיאי האיחוד ==
# הרוזן ריצ'רד פון קודנהובה-קלרגי, נבחר לנשיא הבינלאומי הראשון ב-1926 (1923–1972)
# אוטו פון הבסבורג, חבר הפרלמנט האירופי, יורש העצר לשעבר אוטו מאוסטרו-הונגריה (1973–2004)
# אלן טרנואר, לשעבר חבר הפרלמנט הצרפתי והפרלמנט האירופי (2004–)

== קישורים חיצוניים ==

== הערות שוליים ==
I've Cried the Blue Right Out of My Eyes

I've Cried the Blue Right Out of My Eyes (בעברית: בכיתי את הכחול מהעיניים שלי) הוא אלבום האוסף הראשון של הזמרת-יוצרת האמריקאית קריסטל גייל.<ref name=":2"></ref> האלבום מורכב מההקלטות המוקדמות ביותר שלה מתקופתה של גייל בחברת התקליטים דקה רקורדס בתחילת שנות ה-70 (דקה חוברה ל-MCA רקורדס במהלך החוזה של גייל). האלבום הופק על ידי אוון בראדלי, שהפיק בעבר שירים לאמניות קאנטרי כמו פטסי קליין ואחותה הגדולה של גייל, לורטה לין (שכתבה שלושה מהשירים הנכללים באוסף זה).<ref name=":2" />

== רקע ==
ארבע מתוך עשר הרצועות באלבום הופצו במקור כסינגלים בין השנים 1970 ל-1973, כולל הלהיט הראשון של גייל, "", שהגיע למקום ה-23 במצעד שירי הקאנטרי של בילבורד באוגוסט 1970 (השיר הופץ מחדש בתחילת 1978 כדי לקדם את האלבום הזה, והגיע למקום ה-40 במצעד).<ref name=":0"></ref> "Everybody Oughta Cry" הגיע למקום ה-70 בינואר 1972, ו-"I Hope You're Havin' Better Luck Than Me" הגיע למקום ה-49 במאי 1972.<ref name=":0" /> "Show Me How" הופץ כסינגל ב-1973, אך לא הצליח במצעדים.<ref name=":0" />

גייל הייתה אמורה להתחיל בקריירה קצרה ב-MCA, ולעזוב ליונייטד ארטיסטס רקורדס לפני שיצא האלבום (אף על פי שהסינגלים שהוזכרו לעיל הופצו).<ref name=":2" /> ב-MCA הופץ האלבום בשיא הפופולריות של גייל, בין שני האלבומים המצליחים ביותר שלה We Must Believe in Magic ו-When I Dream.<ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-1978
קטגוריה:אלבומי קריסטל גייל
קטגוריה:אלבומי אוסף באנגלית
קטגוריה:אלבומי קאנטרי
קטגוריה:אלבומי חברת MCA רקורדס
When I Dream

When I Dream (בעברית: כשאני חולמת) הוא אלבום האולפן החמישי של הזמרת-יוצרת האמריקאית קריסטל גייל.<ref></ref> האלבום יצא לאור ב-2 ביוני 1978 בשיא הקריירה שלה. זה היה האלבום השני ברציפות שלה שהגיע למקום השני במצעד אלבומי הקאנטרי. שני סינגלים מהאלבום הגיעו למקום הראשון במצעד שירי הקאנטרי: "Talking in Your Sleep" (שהיה להיט גם בשאר מצעדי הבילבורד) ו-"Why Have You Left the One You Left Me For".<ref name=":2"></ref> שיר הנושא, "When I Dream", הוא גרסה ארוכה יותר של שיר שהופיע במקור באלבום הבכורה שלה Crystal Gayle משנת 1975, שהגיע למקום השלישי במצעד.<ref name=":2" /> סינגל רביעי, "Heart Mender", הגיע בשיאו למקום ה-58.<ref name=":2" />

"Hello I Love You" נכלל בסרט מ-1982, Six Pack, בכיכובם של קני רוג'רס, ארין גריי ודיאן ליין.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":0"></ref>
|פלטינה
|1,000,000
|-
!בריטניה (BPI)<ref name=":1"></ref>
|כסף
|60,000
|-
!קנדה (Music Canada)<ref></ref>
|זהב
|50,000
|}

== קישורים חיצוניים ==

== הערות שוליים ==

קטגוריה:אלבומי 1978
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
פלאטאיירון (מחוז)

מחוז פלאטאיירון (באנגלית: Flatiron District) היא שכונה ברובע מנהטן אשר בעיר ניו יורק שבארצות הברית. השכונה מכונה על שם בניין פלאטאיירון אשר ברחוב 23, במפגש רחוב ברודוויי והשדרה החמישית. באופן כללי מחוז פלאטאיירון נתחם ברחוב 14, כיכר יוניון וגריניץ' וילג' מדרום, השדרה השישית ושכונת צ'לסי ממערב, רחוב 23 וכיכר מדיסון מצפון, והשדרה הרביעית ופארק גראמרסי ממזרח.

רחוב ברודוויי חוצה את מחוז פלאטאיירון באמצע השכונה, ושדרת מדיסון מתחילה ברחוב 23 וממשיכה משם צפונה. בקצה הצפוני של מחוז פלאטאיירון (באזור אפ-טאון) נמצא כיכר מדיסון אשר עבר שיפוץ מהותי במהלך שנת 2001. מחוז פלאטאיירון מקיף את הרובע ההיסטורי של ליידיס מייל (Ladies' Mile Historic District) ואת מקום הולדתו של תאודור רוזוולט, אשר הוגדר כאתר היסטורי לאומי. רובע פלאטאיירון היה גם מקום הולדתה של סמטת הסיליקון של ניו יורק.

== גלריית תמונות ==
<gallery widths="250px" heights="200px">
קובץ:Edificio Fuller (Flatiron) en 2010 desde el Empire State.jpg|בניין פלאטאיירון
קובץ:Union Square New York by David Shankbone.jpg|כיכר יוניון
קובץ:2008_One_Madison_under_construction_1_Sept_2008.jpg|מגדל חברת הביטוח מטרופוליטן לייף (משמאל), בעוד שמבנה "One Madison Park" (מימין) נמצא בבנייה (ספטמבר 2008).
קובץ:Sohmer_Piano_Building_top.jpg|כיפת הזהב של בניין הפסנתר
</gallery>

== ראו גם==
* כיכר מדיסון

==קישורים חיצוניים==

קטגוריה:מנהטן: שכונות
אדה קאבוש

אדה קאבוש (במקור אלברט אדה רוזנברג; בהונגרית: Kabos Ede; נאג'קארוי, 2 בדצמבר 1864 – אופטיה, 8 באוגוסט 1923) היה סופר, עיתונאי, עורך יהודי-הונגרי. בתו אילונה קאבוש (1898-1973) הייתה פסנתרנית.
לוח זיכרון לאדה קאבוש במעונו דאז.

== ביוגרפיה ==

אלברט רוזנברג נולד במשפחה יהודית בורגנית. בסיום לימודיו בכיתות הנמוכות, המשיך את לימודיו בבודפשט. הוא התכונן לקריירת הוראה, אבל קטע את לימודיו במדעי הרוח והפך לעיתונאי. בשנת 1902 הפך לחבר באגודת פטפי.

תחילה עבד בעיתונו קצר החיים של קלמן מיקסאט ואחר כך ב-1899 הוא הצטרף ל"יומן בודפשט" (Budapesti Napló). מסוף 1905 היה העורך הראשי של העיתון במשך שנתיים, בסוף 1907 עזב את העיתון.<ref> Irodalomtörténeti füzetek 41. szám.</ref> בשנת 1913 היה העורך של "העיתון המעניין" (Érdekes Újság) וגם כתב עבור הפסטר לויד.

עבודתו העיקרית הייתה "הדקאמרון של העיתון המעניין", שבו הציג מאה סופרים בעשרה כרכים שפורסמו. העיתונים אהבו לפרסם את כתביו ומאמריו. ב-1918 קיבל בהתלהבות את מהפכת החרציות הבורגנית של מיהאי קארואי. אמנם לא השתתף ברפובליקה הסובייטית ההונגרית, בכל זאת היגר לווינה מחשש מהטרור הלבן, בווינה עבד מאוחר יותר בעיתונים אוסטריים מתקדמים. בין 1888 לבין 1895 כתב גם מחזות תחת השם הבדוי שאנדור מולנר. ב-1923 נשא לאופטיה לצרכים רפואיים לטיפול במערכות גופו שעיבדו את חיוניותם. שם הוא מת בשנה ה-59 לחייו.

== עבודתו ==
הוא עבד עבור כמה עיתוני בודפשט ורכש השכלה ספרותית נרחבת. הוא שלט בגרמנית ברמת שפת אם ושלט גם בצרפתית. הוא הכיר סופרים ריאליסטים רוסיים, והתלהב מהסופרים זולה, טורגנייב ומאוחר יותר מדוסטויבסקי. הוא הכיר את המשורר יאנוש ויידה וזיהה את גדולתו כמשורר. הוא ישב שם ליד שולחן הקפיטריה של המשורר הזקן ערב ערב בתור כחסידו. מאוחר יותר התיידד גם עם אנדרה אדי שהיה צעיר ממנו ב-13 שנים והפך לחברו הטוב ביותר. מאוחר יותר הוא עורר את העניין ואת הכבוד של אדי ושל כתב העת ניוגט כלפי יאנוש ויידה, שכבר הלך אז לעולמו. דיווחיו העיתונאיים הציגו נאמנה תמונה טיפוסית של סוף המאה ה-19 בהונגריה. בסיפוריו הקצרים עסק בעיקר בבעיותיהם של העניים הנאבקים בדאגות היומיום.

== יצירותיו ==

== ראו גם ==
* [http://mek.niif.hu/00300/00355/html/ABC07165/07179.htm לקסיקון ביוגרפי הונגרי I-II] . עורך ראשי. אגנש קניירש. בודפשט, אקדמיאי קיאדו, 1967-1969.
* יוז'ף סניאי: חייהם ויצירותיהם של סופרים הונגרים. בודפשט, 1891-1914. [https://mek.oszk.hu/03600/03630/html/k/k09955.htm גישה מקוונת]
* [http://mek.niif.hu/01100/01149/html/kabos.htm גלריית דיוקנאות לספרות הונגרית]

== לקריאה נוספת ==
* גזה לנדייל : אדי בסדנה (1957)
* יוז'ף נאדש : מלאי כבד (ניתוחים, 1963)
* מי זה מי בספרות ההונגרית? ספרי מאגר 
* מי זה מי בספרות ההונגרית? Könyvkuckó Kiadó, בודפשט, 1999 

== קישורים חיצוניים ==

* 

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:עורכי עיתונים יהודים הונגרים
קטגוריה:מהגרים מהונגריה
קטגוריה:סופרים אסורים (הונגריה 1944)
קטגוריה:חברי אגודת פטפי
קטגוריה:הונגרים שנולדו ב-1864
קטגוריה:נפטרים ב-1923
We Should Be Together

We Should Be Together (בעברית: אנחנו צריכים להיות ביחד) הוא אלבום האולפן השישי של הזמרת-יוצרת האמריקאית קריסטל גייל.<ref name=":0"></ref> אלן ריינולדס עזר בהפקת האלבום הזה, שיצא לאור ב-19 ביוני 1979, בהוצאת יונייטד ארטיסטס; האלבום האחרון של גייל שיצא בהוצאת חברת התקליטים הזו.<ref name=":0" /> הוא הגיע למקום התשיעי במצעד אלבומי הקאנטרי של בילבורד, כששתיים מהרצועות מתוכו הגיעו לעשירייה הפותחת במצעד שירי הקאנטרי.<ref></ref> שם האלבום נגזר משם הרצועה האחרונה בתוכו, שנכתבה על ידי אלן ריינולדס.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1979
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
חיים ישכר גרוס

הרב חיים יששכר דוב גרוס (בכתיב ארכאי: גראס; תר"מ 1880 (בערך) - כ"ט בתמוז תרצ"ח, 28 ביולי 1938) היה רב, גנאלוג היסטוריון, סופר ועורך.

==קורות חייו==
חיים יששכר נולד בעיירה איזא ליד חוסט, לאביו רבי בנימין צבי, ולאמו חיי שרה, עוד בילדותו הוכר כעילוי והיה נקרא "העילוי מאיזא", למד אצל רבו המובהק משה גרינוולד והיה תלמידו המובהק.

בשנת תרס"ד (1904) נבחר לרב ב, משם עבר למונקאטש. אחר כך מונה לתפקיד ראש ישיבה, לצד הרב שמעון גרינפלד (המהרש"ג). החוקר נפתלי בן-מנחם תיארו במילים הבאות:

פרסם מאמרים רבים בכתבי עת תורניים ובהם, תל תלפיות, וילקט יוסף, תורה מציון, המאסף, שערי תורה, נטעי בחורים ועוד.

נפטר ביום כ"ט בתמוז ה'תרצ"ח (1938) במונקאטש, ונקבר שם.

=== משפחתו ===
בנו יחידו ר' יעקב נולד במונקאטש, היה ראש ישיבה שם במקום אביו, נספה במחנה אושוויץ-בירקנאו בקיץ תש"ד.<ref>יצחק יוסף כהן, חכמי הונגריה והספרות התורנית בה, מכון ירושלים תשנ"ז, עמ' 482–483</ref>

==כתביו==
חיבר הרבה ספרים שנשארו בכתב יד. מלבד ספריו, נדפסו חידושי תורה רבים שלו בספרי בני דורו, במיוחד בספר "שדי חמד". נהג להשתתף בכתיבת הקדמות ואילנות יוחסין בהרבה מספרי בני זמנו, ואף נטל חלק בעריכת הספרים.
* 

===בעריכתו===
* 
* 
* 
* 
* 
* 
* 
* 
* 
* מגילת יוחסין, על רבי מאיר בן לוי יצחק מברדיצ'ב, בתוך: כתר תורה, ורשא תרצ"ג.
* 
* 

===ספרי בנו===
* 
* 

==לקריאה נוספת==
* 
* 
* 
*מאיר וונדר, אוהל שמעון, ירושלים, תשנ"ג, עמ' קיט, הע' 6
* 
* 
* 'ר' חיים יששכר דוב ב"ר בנימין צבי גרוס', בתוך: יצחק יוסף כהן, חכמי טראנסילוואניה, מכון ירושלים תשמ"ט, עמ' 41–42
* 'גרוס הרב חיים יששכר דב בן הרב בנימין צבי', בתוך: ברוך טרקטין ולוסיאן זאב הרשקוביץ, אנציקלופדיה ליהדות רומניה, מוסד הרב קוק תשע"ב, עמ' 384

==קישורים חיצוניים==
* 

==הערות שוליים==

קטגוריה:רבנים אורתודוקסים
קטגוריה:אבות בתי דין
קטגוריה:גנאלוגים יהודים
קטגוריה:ביבליוגרפים עבריים
קטגוריה:ביבליופילים
קטגוריה:חוקרי יהדות חרדים
קטגוריה:נפטרים ב-1938
Classic Crystal

Classic Crystal הוא אלבום האוסף השני של הזמרת-יוצרת האמריקאית קריסטל גייל.<ref name=":20"></ref> האלבום שיצא באוקטובר 1979 משתרע על פני תקופתה של גייל בחברת התקליטים יונייטד ארטיסטס, מה שהתגלה כשיא הקריירה שלה.<ref name=":20" /> הוא הגיע למקום השמיני במצעד אלבומי הקאנטרי של בילבורד וה-62 במצעד הבילבורד 200.<ref></ref>

בנוסף לכך, קיבל Classic Crystal את תואר זהב על ידי איגוד תעשיית ההקלטות האמריקאי (RIAA) ב-1980.<ref></ref>

== רקע ==
בממלכה המאוחדת, גרסה אחרת שכללה את 14 רצועות האלבום הופצה בשנת 1980 בשם, The Crystal Gayle Singles Album.<ref name=":11"></ref> היא כללה את הסינגלים האחרונים שהוציאה גייל בממלכה המאוחדת, "We Should Be Together" ו-"Too Deep For Tears" וכן "High Time", "River Road" ו-"All I Wanna Do In Life".<ref name=":11" /> עם זאת, "I'll Do It All Over Again" נגנז.<ref name=":11" /> האלבום הגיע למקום השביעי במצעד האלבומים הבריטי (האלבום הראשון והיחיד של גייל שעשה זאת) וקיבל את תואר זהב על ידי איגוד תעשיית ההקלטות הבריטי (BPI).<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":0"></ref>
|זהב
|500,000
|-
!קנדה (Music Canada)<ref></ref>
|זהב
|50,000
|}

== קישורים חיצוניים ==

== הערות שוליים ==

קטגוריה:אלבומי אוסף מ-1979
קטגוריה:אלבומי קריסטל גייל
קטגוריה:אלבומי אוסף באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת ליברטי רקורדס
אברהם בקשי דורון

אברהם (אבי) דורון (נולד ב-1947) הוא איש תקשורת, עיתונות ומשפט ישראלי. כיהן כמנכ"ל משרד התקשורת, יו"ר המועצה לשידורי כבלים ושידורי לוויין, חבר מועצת הרשות השנייה לטלוויזיה ולרדיו, דירקטור בדירקטוריון חברת החדשות, חבר מליאת רשות השידור, וחבר במועצה לביקורת סרטים ומחזות. בעל עיטור יקיר העיר ירושלים לשנת תשפ"ג.

== ביוגרפיה ==
אברהם דורון בירושלים לבן-ציון ולטובה.

את דרכו בתקשורת החל דורון כבר בגיל 15, ככתב נוער ב"קול ישראל לילדים ונוער" מעריב לנוער ובמחנה גדנ"ע. בגיל 16 הצטרף דורון לצוות העיתון ידיעות אחרונות ככתב במקומון הירושלמי "ידיעות ירושלים", שצורף אז כמוסף באמצע השבוע. הישגו העיתונאי יוצא הדופן, חשיפת כוונתו של מנהיג נטורי קרתא עמרם בלוי להתחתן עם הגיורת רות בן-דוד עורר בשנת 1963 סערה ציבורית עזה בקרב אנשי נטורי קרתא והעדה החרדית, בשל היות הכלה המיועדת קתולית לשעבר.

שירת בצה"ל ככתב העיתונים במחנה, במחנה נח"ל ובמחנה גדנ"ע. במלחמת ששת הימים נלווה דורון ככתב צבאי לחטיבת שריון. ביום השלישי לקרבות, נקלע הזחל"ם אליו הצטרף למארב במוצב אבוריך ושניים מנוסעיו נהרגו. לאחר סיום שירותו הצבאי החל לשמש עיתונאי וחבר מערכת בידיעות אחרונות.

בזמן לימודיו לתואר ראשון באוניברסיטה העברית בירושלים ערך דורון את עיתון הסטונדטים הירושלמי פי האתון.

עם הצטרפותו לקול ישראל בשנת 1969 כעורך בכיר וכמנהל בחטיבת האומר ובחטיבת החדשות, פעל דורון לקידום היהדות, הדת והמורשת, והיה מראשי המדור להווי ומסורת יהודית. ערך תוכניות דת ומסורת, בהן התוכנית "קבלת שבת" ששודרה מדי יום שישי, ובה הגיש הרב עובדיה יוסף את פינת ההלכה שהיוותה בסיס לסדרת ספריו יחוה דעת.

בשנת 1990 מונה למנכ"ל משרד התקשורת עד לפרישתו בשנת 1992. בתקופת כהונתו כמנכ"ל, גיבש, עיצב והוביל רפורמה היסטורית שהביאה לפתיחת שוק הטלפוניה הסלולרית לתחרות, במסגרתה החלו לפעול מפעילים סלולריים נוספים פרט לחברת פלאפון תקשורת שהייתה עד אז המפעיל הסלולרי היחיד בישראל. במקביל, בין השנים 1991–1993, כיהן דורון כיו"ר המועצה לשידורי כבלים ולשידורי לוויין. ב-2005 מונה לחבר במליאת רשות השידור.<ref></ref>. מאז 2002, חבר דורון במועצה לביקורת סרטים ומחזות.

דורון הוא טוען רבני.

בשנת 2023 קיבל דורון את עיטור יקיר ירושלים על "תרומתו לתקשורת בשימור והנחלת ההווי הירושלמי".

== חיים אישיים ==
דורון מתגורר בירושלים עם רעייתו, עטליה לבית ספרוני, גמלאית בנק ישראל, והוא אב לארבעה בנים.
שני אחיו הם הראשון לציון הרב אליהו בקשי-דורון והרב מאיר בקשי, יקיר העיר ירושלים.

==קישורים חיצוניים==

== הערות שוליים ==

קטגוריה:מנכ"לי משרד התקשורת
קטגוריה:בוגרי אוניברסיטת תל אביב
קטגוריה:בוגרי האוניברסיטה העברית בירושלים
קטגוריה:בוגרי תיכון הימלפרב
קטגוריה:סגל במחנה
קטגוריה:סגל קול ישראל
קטגוריה:זוכי פרס רשות השידור
קטגוריה:המועצה לשידורי כבלים ולשידורי לוויין
קטגוריה:טוענים רבניים
קטגוריה:חיילי צה"ל במלחמת ששת הימים
קטגוריה:ישראלים שנולדו ב-1947
סיראצ'ה

{| class="infobox"
! colspan="2" class="infobox-above" |סיראצ'ה
|- href="./File:Horseshoe_Crab_in_Si_Racha.jpg"
| colspan="2" class="infobox-image" |לא ממוסגר
|- class="infobox-label" scope="row"
! class="infobox-label" scope="row" | חריפות
| class="infobox-data" |66x66 פיקסלים נמוכה
|-
! class="infobox-label" scope="row" | סולם סקוביל
| class="infobox-data" | 1,000–2,500 <ref><cite class="citation news cs1" id="CITEREFLee2014"><span class="cx-segment" data-segmentid="122">Lee, Jolie (26 February 2014). </span>[https://www.usatoday.com/story/news/nation-now/2014/02/25/sriracha-science-spicy-food/5802793/ <span class="cx-segment" data-segmentid="123">"Why do we love Sriracha? </span><span class="cx-segment" data-segmentid="124">Science!"</span>]<span class="cx-segment" data-segmentid="125">. </span><span class="cx-segment" data-segmentid="126">USA Today<span class="reference-accessdate">. </span></span><span class="cx-segment" data-segmentid="127"><span class="reference-accessdate">Retrieved <span class="nowrap">23 October</span> 2016</span>.</span></cite></ref> SHU
|}
סיראצַ'ה או סְריראצ'ה (מתאית: ศรีราชา, ) הוא רוטב חריף הנקרא על שם העיר סי ראצ'ה שבמפרץ תאילנד. הרוטב עשוי פלפל חריף (לרוב חלפניו), חומץ, שום, סוכר ומלח, ונפוץ במספר מטבחים דרום-מזרח אסייתים, למשל במטבח התאילנדי, המטבח הווייטנאמי, המטבח האינדונזי ועוד.

== שימושים ==
בתאילנד, סירצ'ה משמשת לעיתים קרובות כמטבל, במיוחד עבור פירות ים ומנות המכילות חביתה. במטבח הווייטנאמי, הסירצ'ה מוגש לצד מרק פו ואטריות מוקפצות, עם ספרינג רול ובמנות נוספות.

בעשור של שנות ה-2010 הפך רוטב סיראצ'ה פופולרי במערב ומוגש לצד המבורגרים ומנות מזון מהיר נוספות. בנוסף הוא צבר מעמד פולחני בקרב פודיז במערב, ולכן משווקות גם ריבות, סוכריות על מקל, קוקטיילים וחטיפי תפוחי אדמה המכילים סיראצ'ה. <ref></ref><ref name="latimes2013"></ref>

בשנת 2013 הוציא הקולנוען האמריקאי גריפין האמונד סרט בשם סיראצ'ה, סרט דוקומנטרי על מקורו וייצורו של רוטב סיראצ'ה בארצות הברית, ספציפית על גרסתו המפורסמת ביותר המיוצרת על ידי חברת הוּי פוֹנג.<ref></ref>

== ראו גם ==
* טבסקו

==קישורים חיצוניים==

== הערות שוליים ==

קטגוריה:המטבח התאילנדי
קטגוריה:רטבים
קטגוריה:רטבים חריפים
קטגוריה:מאכלי פלפל
רצח ויקטור קריידרמן

רצח ויקטור קריידרמן הוא פיגוע ירי שאירע ב-4 ביולי 2004, ט"ו בתמוז ה'תשס"ד, סמוך לכפר הפלסטיני יעבד שבשומרון, בו נרצח תושב מבוא דותן ויקטור קריידרמן, על ידי שני מחבלים פלסטינים המשתייכים לגדודי חללי אל-אקצא.

== הפיגוע ==
ויקטור ואשתו, אמה, יצאו בבוקר מביתם שבמבוא דותן להתנחלות שקד, ללא ליווי כוח צבאי כפי שהומלץ על ידי מפקד חטמ"ר מנשה, אל"ם אורן אבמן. בשעה 6:00 לערך, רכבם של הזוג, שהיה מסוג סקודה, עבר סמוך לכפר יעבד. חוליית מחבלים ירתה לעבר השמשה האחורית. ויקטור נפצע באורח אנוש ואשתו נפצעה קל. כוחות הצלה שהגיעו למקום קבעו את מותו זמן קצר לאחר הפיגוע.

זכריא זביידי, מפקד גדודי חללי אל-אקצא הצהיר כי הפיגוע נעשה בפקודותו כפעולת נקם על חיסולו של נאיף אבו שרח, בכיר בתנזים שהיה אחראי ישיר לעשרות פיגועים שבוצעו בישראל.

ב-8 ביולי 2004 נעצרו מבצעי הפיגוע, חביב אבו-עבד ויוסף אבו-קנדיל וב-29 באוגוסט 2005 בית המשפט הצבאי בשומרון גזר על השניים מאסר עולם.

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:פיגועי טרור בישראל ב-2004
קטגוריה:יהודה ושומרון: פיגועי ירי
קטגוריה:פיגועים באינתיפאדה השנייה
קטגוריה:מבוא דותן
Fade to Grey

Fade to Grey הוא שיר משנת 1980 של להקת הסינת'-פופ הבריטית ויסאג', שיצא כסינגל השני מתוך אלבום הבכורה שלה, Visage. השיר נכתב על ידי מידג' יור, בילי קארי וכריס פיין.

השיר היה הסינגל המצליח ביותר של הלהקה. הוא נכנס למצעדי הסינגלים בסוף 1980, והגיע למקום השמיני במצעד הסינגלים הבריטי והגיע למקום הראשון בגרמניה המערבית ובשווייץ. סטיב סטריינג' היה הסולן בשיר, והמילים הצרפתיות נאמרו על ידי בריג'יט ארנס, חברתו הבלגית של ראסטי איגן (קלידן הלהקה).

==מילים ולחן==
השיר כולל את אותן מילים בשפות אנגלית וצרפתית. המילים באנגלית מושרות, ואילו המילים הצרפתיות נאמרות בקול נשי. סטיב סטריינג' ומידג' יור טענו שניהם שהם אלה שהגו את הרעיון לקול הצרפתי בשיר. ברצועה המוגמרת בוצעה השירה הצרפתית על ידי בריז'יט ארנס, סטודנטית צעירה מבלגיה שהייתה חברתו של ראסטי איגן באותה תקופה.

==קליפ==
הקליפ הראשון של ויסאג' היה לשיר Fade to Grey, והוא בוים על ידי Godley & Creme. סטיב סטריינג' הופיע בקליפ עם ג'וליה פודור. הקליפ נכלל במהדורת הווידאו של הלהקה משנת 1986, Visage.

הקליפ של השיר הפך לאחד מקטעי הווידאו הראשונים שקווין גודלי ולול קרם ביימו, לפני שהתפרסמו בעבודותיהם עם הפוליס, דוראן דוראן והרבי הנקוק.<ref></ref><ref></ref>

==מיקומי שיא==

==קישורים חיצוניים==

==הערות שוליים==

קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת פולידור רקורדס
נקודת רנייר

קטע מ[[מפה של ציד כלבי הים, ג'ורג' פאוול משנת 1822 של איי שטלנד הדרומיים ואיי אורקני הדרומיים. במפה מופיעת נקודת רנייר]]

נקודת רנייר (באנגלית: Renier Point) היא לשון יבשה צרה היוצרת את הקצה המזרחי של חצי האי בורגס ושל האי ליווינגסטון באיי שטלנד הדרומיים, שבאנטארקטיקה.

הלשון מהווה את הקצה המזרחי של חצי האי, שבתורו הוא הקצה המזרחי של האי.

== היסטוריה ==
לשון היבשה התגלתה בשנת 1821 או קודם לכן, על ידי ציידי כלבי ים.

לשון היבשה נקראה בשם "נקודת רנייר" על ידי ציידי כלבי הים, כבר בשנת 1822. השם "נקודת סימון" (Pin Point), ניתן ללשון היבשה על ידי אנשי חקירות דיסקברי (ב-Discovery II) בשנת - 1935, אולם שם זה נדחה לטובת השם המקורי.

== ראו גם ==
* סלעי ראגד

== קישורים חיצוניים ==
* [https://www.geographic.org/geographic_names/antname.php?uni=12528&fid=antgeo_119 נתונים כלליים]

רנייר
הרפובליקה הציספדנית

הרפובליקה הציספדנית הייתה רפובליקה קצרת מועד בצפון איטליה, שנוסדה בשנת 1796 בחסות הצבא הצרפתי, בראשות נפוליאון בונפרטה. בשנה שלאחר מכן היא אוחדה עם (לשעבר דוכסות מילאנו עד 1796) כדי ליצור את . הרפובליקת הציספדנית הייתה המדינה הריבונית האיטלקית הראשונה שאימצה את הטריקולור האיטלקי כדגל.

== היסטוריה ==
ב-16 באוקטובר 1796, נערך קונגרס במודנה לאחר שהשליט, הדוכס ארקולה השלישי, ברח לוונציה כדי להימלט מהתקדמות הצרפתים. הקונגרס הוקם על ידי נציגים ממחוזות מודנה, בולוניה, פרארה ורג'ו אמיליה, כולם ממוקמים מדרום לנהר הפו.

הקונגרס אורגן באופן לא רשמי על ידי נפוליאון, שצבאו הצרפתי כבש את צפון איטליה מוקדם יותר השנה, והיה צריך ליישב את המצב באיטליה ולאסוף כוחות חדשים למתקפה נגד אוסטריה.

הקונגרס הכריז כי ארבעת המחוזות יהוו את הרפובליקה הציספדנית. הוקם משמר אזרחי, המורכב מפרשים וארטילריה. במושב ה-7 בינואר 1797, ברג'ו אמיליה, החליט הקונגרס להרכיב ממשלה.

ב-29 ביוני 1797, הרפובליקה הציספדנית התאחדה עם הרפובליקה הטרנספדנית ויצרה את הרפובליקה הציסאלפינית.

==לקריאה נוספת==
* The Political Culture of the Sister Republics, 1794-1806, בהוצאת אוניברסיטת אמסטרדם.

==קישורים חיצוניים==

* 

==הערות שוליים==

קטגוריה:מדינות לשעבר בתחומי איטליה
איוואד

איוואד (בהונגרית: Ivád) הוא כפר קטן בנפת פטרוואשארה שבמחוז הווש בצפון מזרח הונגריה.

כמו יישובים רבים באירופה גם באיוואד מספר התושבים נמצא בירידה. כך, בשנת 1990 חיו בכפר 479 תושבים ובשנת 2023 רק 339 תושבים.

האזור מיושב מסביבות המאה ה-14, הוא מוזכר לראשונה בכתבים משנת 1311 והכנסייה המקומית נבנתה בשנת 1803.

שבעה יהודים חיו באיוואד בשנת 1840 ושניים בלבד בשנת 1880.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קישפיזש

קישפיזש (בהונגרית: Kisfüzes) הוא כפר קטן בנפת פטרוואשארה שבמחוז הווש בצפון מזרח הונגריה, בשטחו הוא הכפר השני בגודלו במחוז.

כמו יישובים רבים באירופה גם בקישפיזש מספר התושבים נמצא בירידה. כך, בשנת 1990 חיו בכפר 196 תושבים ובשנת 2023 רק 115 תושבים.

12 יהודים חיו בקישפיזש בשנת 1880 מתוך 152 תושבי הכפר, בשנת 1910 חיו בכפר רק שלושה יהודים. בשנת 1944 נרצחו יהודים מהכפר בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
לסלו רץ

לסלו רץ (בהונגרית: László Rátz 9 באפריל 1863, שופרון – 30 בספטמבר 1930, בודפשט היה מורה הונגרי למתמטיקה שבין תלמידיו היו חתני פרס נובל ג'ון פון נוימן ויוג'ין ויגנר. הוא תרם רבות לרפורמות בהוראת מתמטיקה בהונגריה.

== ביוגרפיה ==
לסלו רץ נולד בשופרון למשפחת סוחר. לאחר סיום בית הספר, בשנת 1883 הוא התחיל ללמוד באוניברסיטת בודפשט וסיים אותה בשנת 1887. בהמשך הוא עבר השתלמויות באוניברסיטת סטרסבורג ואוניברסיטת הומבולדט של ברלין.

בשנת 1889 לסלו רץ החל ללמד מתמטיקה בבית הספר. בשנת 1890 הוא קיבל תואר דוקטור. בשנת 1894 הוא קיבל מינוי של עורך בכתב עת ללימודי מתמטיקה שייסד דניאל אראני. הוא היה עורך ראשי עד לשנת 1914.

בשנת 1890 לסלו רץ החל ללמד ב"גימנסיה פשורי" בבודפשט, בין בתי הספר הידועים בעיר. בשנים 1909–1914 הוא היה מנהל בית הספר. בהיותו מורה למתמטיקה למדו אצלו חתני פרס נובל ג'ון פון נוימן ויוג'ין ויגנר. יוג'ין ויגנר הזכיר את רץ בנאום קבלת פרס נובל שלו.

בשנת 1909 הוא היה נציג הונגריה בוועדה בינלאומית לרפורמה בהוראת מתמטיקה. בהמשך הוא השתתף בכנסים נוספים בנושא. לסלו רץ היה פעיל מאוד ביצירת רפורמה בהוראת מתמטיקה בהונגריה ויצירת סילבוס חדש.

לסלו רץ נפטר בשנת 1930 בבודפשט.

ארגון מתמטיקאים ההונגרי מארגן כל שנה כנס לזכרו של לסלו רץ והחל משנת 2000 מעניק מדליה על שמו.

== קישורים חיצוניים ==

* [http://mek.oszk.hu/06500/06525/06525.pdf ביוגרפיה (בהונגרית)]
* 

קטגוריה:מתמטיקאים הונגרים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1863
קטגוריה:הונגרים שנפטרו ב-1930
מאטרבלה

מאטרבלה (בהונגרית: Mátraballa) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם במאטרבלה מספר התושבים נמצא בירידה. כך, בשנת 1990 חיו בכפר 988 תושבים ובשנת 2023 רק 676 תושבים.

האזור מיושב מסביבות המאה ה-14, והוא מוזכר לראשונה בכתבים משנת 1447.

== יהודי מאטרבלה ==
יהודים חיו במאטרבלה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|18
|852
|-
|1910
|11
|
|-
|1920
|6
|
|-
|1930
|5
|
|-
|1941
|4
|1,291
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
בסיס נבי מוסא

בסיס נבי מוסא הוא מחנה אימונים של פיקוד המרכז השוכן במדבר יהודה, מדרום למסגד נבי מוסא וממערב לקצה הצפוני של ים המלח. הבסיס כולל שטחי האש שבהם מתאמנים כוחות רגלים ושריון של צה"ל.

בעבר התלוננו חיילים על תנאי המגורים הירודים בבסיס.

ב-12 בינואר 2022 התרחשה בבסיס תאונת ירי דו-צדדי, שבה לוחם מיחידת אגוז הרג שניים מקציני היחידה.

==קישורים חיצוניים==
* מפת האזור של [https://amudanan.co.il/#!wiki=P237655 בסיס נבי מוסא], באתר "עמוד ענן"

==הערות שוליים==

נבי מוסא
קטגוריה:מדבר יהודה
אלי ורטמן

אלי ורטמן (נולד ב-20 ביוני 1949) הוא פרופסור, נוירולוג התנהגותי בכיר, במרכז רפואי הדסה.

==ביוגרפיה==
ורטמן סיים את ההכשרה הרפואית בפקולטה לרפואה ב במרכז הרפואי הדסה בשנת 1978 וסיים את התמחותו בנוירולוגיה בהדסה עין כרם בשנת 1979.

עד שנת 1985 עבד כנוירולוג במחלקות שונות בבית החולים הדסה עין כרם, ובאותה שנה החל לנהל את מחלקת הנוירופסיכוגריאטריה בבית חולים הרצוג.

במקביל לעבודתו בבית חולים הרצוג, בין השנים 1999 ל-2001 שימש כנוירולוג התפתחותי במרפאות צה"ל.

בשנת 2003 מונה למנהל המחלקה המרכזית לנוירולוגיה במרפאות כללית ובשנת 2007 הקים את מרפאות מרחב המתמחות בטיפול וייעוץ ל"גיל השלישי".

משנת 1996 מרצה ורטמן באוניברסיטה העברית ומשנת 2013 משמש כפרופסור חבר באוניברסיטה.
 
בשנת 2020 היה שותף בהקמת Ascento Medical המתמחה בטיפול ומניעה בדמנציה ואלצהיימר, תוך שימוש בבינה מלאכותית ולמידת מכונה.

== חיים אישיים ==
ורטמן נשוי לדבורה ואב לחמישה ומתגורר במעלה מכמש. 

בנו, רס"ן , נפל בקרב ברצועת עזה בי' בטבת תשס"ט (5 בינואר 2009), במהלך מבצע עופרת יצוקה.

==קישורים חיצוניים==
* [https://www.linkedin.com/in/eli-wertman-prof-md-21244a1a5/ פרופיל הלינקדאין של פרופ' ורטמן]

==הערות שוליים==

קטגוריה:סגל מרכז רפואי הדסה
קטגוריה:מנהלים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:דירקטורים ישראלים
קטגוריה:יועצים ישראלים
קטגוריה:מעלה מכמש: אישים
קטגוריה:אבות שכולים: חללי צה"ל
קטגוריה:ישראלים שנולדו ב-1949